Liyon

**Liyon**  (**  ou ben   en francês) est na comuna francêse et arpitana, que sè trôve dens lo quârt sud-èste de la France, u confolent du Rôno et de la Sona. Sièjo du consèly de la mètropola de Liyon, que son statut particuliér lyé balye a la vês les atribucions d’una mètropola et d’un dèpartament, el’est étot lo ch·èf-luè de l’arrondissement de Liyon, celi de la circonscripcion dèpartamentâla du Rôno et celi de la règ·ion Ôvèrgne-Rôno-Ârpes, et pués la vielye capitâla du Liyonês.

La comuna at na situacion de trêvo g·eografico du payis, a bise du colidor naturâl du Rôno que côrt depués Liyon jusqu’a Marselye. Placiê entre-mié lo Massis centrâl u sêr et lo massis arpenc u matin, la vila de Liyon ocupe na posicion stratègica dedens la circulacion bise-mié-jorn en Eropa. Vielye capitâla de les Gôles du temps de l’Empiro romen, el’est lo sièjo d’un arcevèchiê que lo titulèro pôrte lo titro de primat de les Gôles. Liyon vint na vila bien comèrçanta et un endrêt financiér de pèrmiér ôrdre a la Renèssence. Sa prospèritât èconomica est étâ portâ yena aprés l’ôtra per la sèya, pués per l’aparicion de les endustries notament dus linjos, ch·imiques et, més dèrriérement, per l’endustria de l’émâge.

Liyon, historicament vila endustriâla, at reçu u mié-jorn de la vila tot plen d’activitâts pètroch·imiques lo long du Rôno, dedens cen qu’apèlont lo colidor de la ch·imie. Aprés lo dèpârt et la fèrmetura de les endustries dus linjos, ele s’est a châ pou recentrâ sus los sèctors d’activitât de tècniques de pouenta, tâles que la farmacie et les biotècnologies. O-v est arriér-més la seconda vila ètudienta de France, avouéc quatro univèrsitâts et plusiors grandes ècoules. Enfin, la vila at consèrvâ un patrimouèno arch·itècturâl important que vat depués los temps romens jusqu’u  en passent per la Renèssence et pués, a çu titro, los quartiérs du Viely Liyon, de la colena de Forviéro, de la Présqu’ila et de les bârmes de la Crouèx-Rossa sont enscrits sus la lista du patrimouèno mondiâl de l’UNÈSCÔ.

Per sa populacion, Liyon constitue la trêsiéma comuna de France, avouéc  u dèrriér recensement de 2018. El’est lo bôrg de la  ( en 2018) et du  ( en 2018) de France. El’est la prèfèctura du dèpartament du Rôno, de la règ·ion Ôvèrgne-Rôno-Ârpes, de la zona de dèfensa et de sècuritât Sud-Èste et pués lo sièjo de la mètropola de Liyon, que rassemble 59 comunes et  en 2018. La vila de Liyon ègzèrce n’atractivitât d’importance nacionâla et eropèèna. Son importance dedens los domênos culturâls, banquèros, financiérs, comèrciâls, tècnologicos, farmaçuticos, ou encor los ârts et los amusaments fant de ceta na vila mondiâla de rang « Bètâ- » d’aprés lo cllassement GaWC en 2020, comparâblo a Manchester, Sant-Pètersbôrg ou ben Stuttgart. O-v est étot lo sièjo d’Entèrpol depués 1989.

Los habitents de la vila sont apelâs *los Liyonês*  et *les Liyonêses* .

## G·eografia

## Histouère
* 1529 : Granda Rebêna
* 1793 : Comuna-Afranchia

## Transpôrts

*Gâra de Liyon-Pârt-Diô
* Gâra de Liyon-Pèrrâche
* Gâra de Liyon-Jian-Macé
* Gâra de Liyon-Crouèx-Rossa
* Mètrô de Liyon
* Tramevê de Liyon

## Administracion et politica
Liyon est divisâ en nôf arrondissements municipâls.

## Èconomia
* Compagnia nacionâla du Rôno

## Èducacion et cultura
* Universitá catolica de Liyon
* Universitá Liyon 2

### Cultura
* Téâtro de Guignole
* Opèra de Liyon

### Ensègnament

### Patrimouèno
* Basilica Noutra-Dama de Forviéro
* Châtél de Piérr’Encisa

## Liyonês bien cognus
* Josèt Fesch, arcevèco et primat de Liyon ;
* César Geoffray, musicien
* Louis Lumière, entrepregnor, enventior du filmo ;
* Jâque Spon, mèdecin et arquèologo ;
* Renê Tavèrniér, poèto francês.

## Vêre étot

* Liyonês
* Centro ornitologico Rôno-Ârpes

### Bibliografia

### Liems de defôr

## Notes et rèferences
### Notes

### Vocabulèro

### Rèferences


Catègorie:Vela francêsa
Catègorie:Comena de la mètropola de Liyon
Catègorie:Vela arpetana
Catègorie:Vielye capitâla de payis

Catègorie:Comena qu’est a riva du Rôno